1 18 Rhodophyceæ 



og hvis Cellekrop ikke forinden Befrugtningen trækker sig tilbage 

 fra Væggen. Det befrugtede Karpogonium deler sig i et Antal 

 Sporer, Karposporer (Bangiaceæ), eller det vokser ud til en fler- 

 cellet Sporefrugt, Cystokarpium, som frembringer Karposporer, 

 eller Cystokarpiet dannes først efter Sammensmeltning med en 

 eller flere andre Celler, Auxiliærceller. 



Rødalgerne lever ganske overvejende i Havet; kun nogle faa 

 Slægter forekommer i Ferskvand. Deres Slægtskabsforhold er 

 dunkle. Forekomsten af Phykocyan og Mangelen af Sværmeceller 

 tyder maaske paa Slægtskab med Blaagrønalgerne. De deles i to 

 ulige store Grupper, Protoflorideæ (Bangiales) og Florideæ. 



1. Underklasse. Protoflorideæ. 

 1. Orden. Bangiales. 



Fam. Bangiaceæ. Løvet bestaar af en ugrenet eller grenet 

 Celletraad, i hvilken der dog kan optræde vegetative Længde- 

 delinger (Bangia, Erythrotrichia), eller af en Celleflade dannet af 

 et (eller to) Lag Celler (Porphyra). Celledelinger finder Sted i 

 hele Løvets Udstrækning, og Tilvæksten foregaar interkalært. 

 Skillevæggene mellem Cellerne er ikke forsynede med en Pore 

 som hos Florideerne. Cellerne indeholder en enkelt Kromatofor, 

 der sædvanlig er stjerneformet og indeholder et centralt Pyrenoid. 



De ad ukønnet Vej dannede Sporer (Gonidier eller Mono- 

 sporer) opstaar hos Bangia og Porphyra derved, at nogle af Løvets 

 Celler, efter at de er blevne noget rigere paa Oplagsnæring, deles 

 en eller to Gange, hos Porphyra altid ved Vægge vinkelrette paa 

 Løvets Flade, hvorefter Døtrecellerne træder ud gennem en Aab- 

 ning i Ydervæggen som nøgne Celler, der udfører amøboide, kry- 

 bende Bevægelser men snart kommer til Hvile, afrunder sig, om- 

 giver sig med en Væg og vokser ud til en ny Plante. Hos Ery- 

 throtrichia opstaar Sporen ved en Deling af en almindelig Celle 

 i to, hvoraf den ene bliver Modercelle for en Spore, medens den 

 anden bliver vegetativ og efter Sporens Udtræden kan undergaa 

 en lignende Deling. Hos Goniotrichum og Asterocytis dannes 

 Sporerne endelig uden nogen Celledeling af de vegetative Celler; 

 hos den sidste dannes tillige membranklædte Sporer (Akineter). — 

 Kønsorganerne optræder i Regelen paa andre Individer end 

 Gonidierne; de er kun kendt hos Bangia, Porphyra og Erythro- 



